Football-Club Résidence

De Football-Club Résidence, gekierzt F.C. Résidence, ass e lëtzebuergesche Foussballclub zu Walferesou ageschriwwen am Handelrsegëster ënnert der Nummer F2601. De Club ass och nach ënnert den Nimm FC Résidence Walfer oder FC Résidence Walferdange bekannt an dacks gëtt d'Joreszuel 1908, d'Grënnungsjoer vum Club, hannen drugehaangen.

 Geschicht 
De Veräi gouf 1908 ënnert sengem haitegen Numm gegrënnt. Wärend der däitscher Besatzung am Zweete Weltkrich gouf de Club zwangsweis an FK 08 Walferdingen ëmbenannt. 1944 gouf en erëm an FC Résidence zeréckbenannt. Laang Zäit nëmmen an den ënneschten Divisiounen aktiv, huet den FC Résidence Walfer vun 1952 bis 1961 néng Saisonen an der Éierepromotioun gespillt. Duerno huet et 62 Joer gedauert, bis den FC Résidence Walfer am Summer 2023 nees an d'Éierepromotioun opgestigen ass.

 Coupe 
An der Coupe de Luxembourg koum den FC Résidence ni iwwer déi véiert Ronn weider. 2022/23 huet Walfer zwar d'Coupe FLF gewonnen, mä d'5:4-Victoire am Eelefmeterschéissen an der Finall géint den FC Koeppchen Wuermer gouf wéinst dem Asaz vun engem net spillberechtegte Spiller vum Sportsgeriicht an eng 0:3-Néierlag ëmgewandelt.

 Erfolleger 
 Finalist vun der Coupe FLF: 2023
 Opstig an d'Éierepromotioun: 1952, 2023

 Um Spaweck 

 Websäit FC Résidence Walfer 1908

Walfer
Kategorie:Gemeng Walfer